《行从方秀川与刘评事文同宿》
唐代·张说

方秀美盘游，频年降天罕。水共伊川接，山将阙门断。

捧日照恩伊，攀云引疲散。野宿霜入帐，孤衾寒不暖。

静闻宫漏疏，卧视庭月满。开炉命温酎，中夜发清管。

风送关山长，气遒星岁短。寓言情思惬，适兴真意坦。

寰中病羁挂，方外嫌纵诞。愿君乐盛时，无嗟带纕缓。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。